|  |
| --- |
| **OŠ Col, PŠ Podkraj**  **2. razred**  Pouk na daljavo – Učno gradivo in navodila za učence  Učiteljica Katja Turk Medvešček  email: [katja.turk@guest.arnes.si](mailto:katja.turk@guest.arnes.si)  Določene učne vsebine si lahko pogledate na spodnjem spletnem naslovu:  <https://www.lilibi.si/> |
| **Četrtek, 19. 3. 2020** |
| **SPO: Pomlad, Pomladanske rastline**  Oglej si sliko v DZ na strani 69 in jo opiši. Preberi spodnje besedilo.  Pomisli, katere rastline si nabral na opazovalnem sprehodu v torek in reši še naslednjo stran 70, kjer so opisane pomladanske cvetlice.  Naredi preizkus, ki je opisan na strani 70 spodaj. Odgovor napiši ali nariši v zvezek oziroma na list, če nimaš zvezka in list spravi v mapo. |
| **SLJ: Pesmica: Srečko Kosovel: Kje?**  Preberi pesmico v berilu na strani 72. Če je branje zatikajoče, potem vadi, da boš pesmico gladko prebral svojim staršem.  Oglej si ilustracijo in **ustno odgovori** na vprašanja, ki so napisana v spodnjem okvirčku. |
| **ŠPO (2 šolski uri): Met žoge v daljino in cilj**   * Učenci naj gredo ven, na dvorišče, travnik, vrt za hišo in se razgibajo. Tekajo, skačejo, naredijo različne gimnastične vaje, ki jih izvajamo pri športu v šoli in jih gotovo poznajo. * Učenci naj vodijo žogo v ravni liniji vsaj 7 m. * Postavijo si nekaj ovir npr. kamne, škatle, plastenke ipd. in vodijo žogo okrog teh ovir. * Razložimo in pokažemo tehniko meta žoge (učili smo se v šoli in jo bi morali poznati). Pomembna je postavitev; zamašna roka – nasprotna noga; npr. desničarji pri metu dajo naprej levo nogo. * Postavijo se pred steno, žogo mečejo ob zid (razdalja približno 2 m) in jo lovijo; poskusijo naj metati z desno in levo roko. Poskusijo naj 10 krat zaporedoma uloviti žogo, ne da bi padla na tla. * Počasi se oddaljujejo od zidu in povečujejo razdaljo. |
|  |